Ettepanek: NÕUKOGU OTSUS, mis käsitleb seisukohta, mille Euroopa Liit võtab Ühinenud Rahvaste Organisatsiooni Euroopa Majanduskomisjoni asjaomastes komiteedes eeskirjade nr 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 ja 129 tehnika arenguga kohandamise küsimuses ning Ühinenud Rahvaste Organisatsiooni Euroopa Majanduskomisjoni üldise tehnilise normi nr 12 tehnika arenguga kohandamise küsimuses /* COM/2013/079 final - 2013/0050 (NLE) */





SELETUSKIRI 1. ETTEPANEKU TAUST ÜRO Euroopa Majanduskomisjon (UNECE) töötab rahvusvahelisel tasandil välja ühtlustatud nõuded, mille eesmärk on kõrvaldada tehnilised tõkked mootorsõidukite kaubanduselt 1958. aasta muudetud kokkuleppe osaliste vahel ning tagada, et neil sõidukitel oleks kõrge ohutuse- ja keskkonnakaitse tase. Nõukogu 27. novembri 1997. aasta otsusega 97/836/EÜ ühines liit ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe”),[1] ning nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”),[2] ühines liit paralleelse kokkuleppega. UNECE sõidukite eeskirjade ühtlustamise ülemaailmse foorumi WP29 istungeid peetakse kolm korda aastas: iga kalendriaasta märtsis, juunis ja novembris. Igal istungil võetakse tehnika arengu võimaldamiseks vastu olemasolevate UNECE eeskirjade või üldiste tehniliste normide uusi muudatusi. Enne iga WP29 istungit võtab kõnealused muudatused vastu üks kuuest WP29 raames tegutsevast töörühmast. Seejärel toimub WP29 istungil muudatuste, täienduste ja paranduste vastuvõtmise lõplik hääletamine, juhul kui kvoorum on koos ja kui saavutatakse kokkuleppeosaliste kvalifitseeritud häälteenamus. EL on WP29 raames kahe kokkuleppe (1958. ja 1998. aasta kokkuleppe) osaline ning hääletab liikmesriikide nimel. Iga kord valmistatakse ette nõukogu otsus (nn megaotsus), mis sisaldab muudatuste, täienduste ja paranduste nimekirja ja võimaldab komisjonil igal WP29 istungil hääletada liikmesriikide nimel. Käesolevas nõukogu otsuses määratakse kindlaks liidu seisukoht 12.–15. märtsil 2013 toimuval WP29 istungil hääletamiseks esitatud muudatuste, täienduste ja paranduste kohta. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Mootorsõidukite tehnilise komiteega konsulteeriti 6. veebruaril 2013 ja liikmesriikide ekspertide märkused on arvesse võetud. 3. ETTEPANEKU ÕIGUSLIK KÜLG · Kavandatud meetmete kokkuvõte Ettepanekus määratakse kindlaks liidu seisukoht UNECE eeskirjade nr 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 ja 129 ning UNECE üldise tehnilise normi nr 12 1. paranduse hääletamisel. · Õiguslik alus Euroopa Liidu toimimise lepingu eripäradega kohandamise eesmärgil on põhjendustes 1 ja 2 osutatud varem kasutatud õiguslikud alused asendatud otseviitega artikli 218 lõikele 9. · Subsidiaarsuse põhimõte Selliste rahvusvaheliste õigusaktide nagu UNECE eeskirjade kavandite ja üldiste tehniliste normide poolt hääletamine ja nende ülevõtmine ELi mootorsõidukite tüübikinnitussüsteemi on liidu ainupädevuses. See hoiab ära siseturu killustumise ning lisaks tagab võrdväärsed tervishoiu- ja ohutusnormid kogu liidus. Samuti kaasneb sellega mastaabisääst: tooteid saab valmistada kogu liidu ja isegi rahvusvahelise turu jaoks, ilma et neid oleks vaja kohandada igalt liikmesriigilt eraldi tüübikinnituse taotlemiseks. Seepärast on ettepanek kooskõlas subsidiaarsuse põhimõttega. · Proportsionaalsuse põhimõte Ettepanek on kooskõlas proportsionaalsuse põhimõttega, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase. · Vahendi valik Kavandatud vahend: nõukogu otsus. Nõukogu otsust peetakse asjakohaseks, kuna see on kooskõlas Euroopa Liidu toimimise lepingu artikli 218 lõikega 9. 2013/0050 (NLE) Ettepanek: NÕUKOGU OTSUS, mis käsitleb seisukohta, mille Euroopa Liit võtab Ühinenud Rahvaste Organisatsiooni Euroopa Majanduskomisjoni asjaomastes komiteedes eeskirjade nr 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 ja 129 tehnika arenguga kohandamise küsimuses ning Ühinenud Rahvaste Organisatsiooni Euroopa Majanduskomisjoni üldise tehnilise normi nr 12 tehnika arenguga kohandamise küsimuses EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 114 ja artikli 218 lõiget 9, võttes arvesse Euroopa Komisjoni ettepanekut, ning arvestades järgmist: (1) Nõukogu 27. novembri 1997. aasta otsusega 97/836/EÜ[3] ühines liit ÜRO Euroopa Majanduskomisjoni (UNECE) kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist („1958. aasta muudetud kokkulepe”). (2) Nõukogu 31. jaanuari 2000. aasta otsusega 2000/125/EÜ[4] ühines liit kokkuleppega, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist (paralleelne kokkulepe). (3) Euroopa Parlamendi ja nõukogu 5. septembri 2007. aasta direktiiviga 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv),[5] asendati liikmesriikide tüübikinnituse süsteemid liidu tüübikinnitusmenetlusega ning kehtestati kõikidele uutele sõidukitele, nende süsteemidele, osadele ja eraldi seadmestikele haldusnormide ja üldiste tehniliste nõuete ühtlustatud raamistik. Nimetatud direktiiviga inkorporeeriti UNECE eeskirjad ELi tüübikinnituse süsteemi kas tüübikinnituse nõuetena või alternatiivina liidu õigusaktidele. Alates direktiivi 2007/46/EÜ vastuvõtmisest on liidu õigusaktide asemel üha sagedamini hakatud ELi tüübikinnituse raames kohaldama UNECE eeskirju. (4) Pidades silmas kogemusi ja tehnika arengut, on vaja kohandada nõudeid, mis on seotud teatavate elementide või joontega, mille suhtes kohaldatakse UNECE eeskirju nr 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 ja 129 ning üldist tehnilist normi nr 12. (5) On asjakohane määrata kindlaks seisukoht, mis võetakse Euroopa Liidu nimel 1958. aasta muudetud kokkuleppe halduskomitees ja paralleelse kokkuleppe täitevkomitees eespool nimetatud UNECE dokumentides tehtavate muudatuste küsimuses, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht 1958. aasta muudetud kokkuleppe halduskomitees ja paralleelse kokkuleppe täitevkomitees 12.–15. märtsil 2013 on hääletada lisas loetletud kavandatavate muudatuste poolt. Artikkel 2 Käesolev otsus jõustub selle teatavakstegemise kuupäeval. Artikkel 3 Käesolev otsus on adresseeritud Euroopa Komisjonile. Brüssel, Nõukogu nimel eesistuja LISA Artiklis 1 osutatud loetelu Eeskirja nr 3 (mootorsõidukite helkurseadmed) 02-seeria muudatuste 14. täienduse ettepanek || ECE/TRANS/WP.29/2013/13 Eeskirja nr 6 (suunatuled) 01-seeria muudatuste 24. täienduse ettepanek || ECE/TRANS/WP.29/2013/14 Eeskirja nr 7 (ääretule-, piduritule- ja ülemised ääretulelaternad) 02-seeria muudatuste 22. täienduse ettepanek || ECE/TRANS/WP.29/2013/15 Eeskirja nr 13 (raskeveokid: pidurdamine) 11-seeria muudatuste 3. paranduse ettepanek || ECE/TRANS/WP.29/2013/26 Eeskirja nr 19 (eesmised udulaternad) 04-seeria muudatuste 5. täienduse ettepanek || ECE/TRANS/WP.29/2013/16 Eeskirja nr 37 (hõõglambid) 03-seeria muudatuste 41. täienduse ettepanek || ECE/TRANS/WP.29/2013/17 Eeskirja nr 43 (turvaklaas) 01-seeria muudatuste 2. täienduse ettepanek || ECE/TRANS/WP.29/2013/8 Eeskirja nr 45 (esilaternate puhastusseade) 01-seeria muudatuste 8. täienduse ettepanek || ECE/TRANS/WP.29/2013/19 Eeskirja nr 46 (kaudse nähtavuse seadmed) 03-seeria muudatuste 2. täienduse ja 04-seeria muudatuste 1. täienduse ettepanek || ECE/TRANS/WP.29/2013/9 Eeskirja nr 48 (valgustus- ja valgussignaalseadmete paigaldamine) 04-seeria muudatuste 11. täienduse ettepanek || ECE/TRANS/WP.29/2013/20 Eeskirja nr 48 (valgustus- ja valgussignaalseadmete paigaldamine) 05-seeria muudatuste 4. täienduse ettepanek || ECE/TRANS/WP.29/2013/21 Eeskirja nr 48 (valgustus- ja valgussignaalseadmete paigaldamine) 06-seeria muudatuste 2. täienduse ettepanek || ECE/TRANS/WP.29/2013/22 Eeskirja nr 48 (valgustus- ja valgussignaalseadmete paigaldamine) 04-seeria muudatuste 10. täienduse, 05-seeria muudatuste 3. täienduse, 06-seeria muudatuste 1. täienduse 1. paranduse ettepanek || ECE/TRANS/WP.29/2013/28 Eeskirja nr 51 (M- ja N-kategooria sõidukite müra) 02-seeria muudatuste 9. täienduse ettepanek || ECE/TRANS/WP.29/2013/3 Eeskirja nr 53 (L3-kategooria sõidukite valgustus- ja valgussignaalseadmete paigaldamine) 01-seeria muudatuste 14. täienduse 1.paranduse ettepanek || ECE/TRANS/WP.29/2013/29 WP.29-159-02 Eeskirja nr 60 (juhi poolt käitatavad kontrollseadmed mopeedidel ja mootorratastel ) 4. täienduse ettepanek || ECE/TRANS/WP.29/2013/10 Eeskirja nr 67 (veeldatud naftagaasil töötava mootoriga sõidukid) 01-seeria muudatuste 12. täienduse ettepanek || ECE/TRANS/WP.29/2013/11 Eeskirja nr 69 (aeglaselt liikuvate sõidukite tagumised tunnusmärgid) 01-seeria muudatuste 5. täienduse 1. paranduse ettepanek || ECE/TRANS/WP.29/2013/30 Eeskirja nr 77 (seisutulelaternad) algversiooni 16. täienduse ettepanek || ECE/TRANS/WP.29/2013/39 Eeskirja nr 87 (päevatulelaternad) 17. täienduse ettepanek || ECE/TRANS/WP.29/2013/23 Eeskirja nr 91 (küljeääretulelaternad) algversiooni 15. täienduse ettepanek || ECE/TRANS/WP.29/2013/40 Eeskirja nr 106 (põllutöömasinate õhkrehvid) 10. täienduse ettepanek || ECE/TRANS/WP.29/2013/6 Eeskirja nr 109 (kommertsveokite taastatud õhkrehvid) 1. muudatuse 1. paranduse ettepanek || ECE/TRANS/WP.29/2013/27 Eeskirja nr 117 (rehvid – veeremismüra, veeretakistusjõud, märghaardumine) 02-seeria muudatuste 3. täienduse ettepanek || ECE/TRANS/WP.29/2013/7 Eeskirja nr 118 (põlemiskäitumine) 02-seeria muudatuste 1. täienduse ettepanek || ECE/TRANS/WP.29/2013/12 Eeskirja nr 119 (nurgalaternad) 01-seeria muudatuste 3. täienduse ettepanek || ECE/TRANS/WP.29/2013/24 Eeskirja nr 121 (juhtimisseadiste, märgutulede ja näidikute tähistus) 01-seeria muudatuste ettepanek || ECE/TRANS/WP.29/2012/30 Eeskirja nr [128] (valgusdioodlambid (LED-lambid)) 1. täienduse ettepanek || ECE/TRANS/WP.29/2013/25 Eeskirja [129] (lapse tõhustatud turvasüsteemid) 1. paranduse ettepanek || ECE/TRANS/WP.29/2013/31 Eeskirja nr [129] (lapse tõhustatud turvasüsteemid) 1. täienduse ettepanek || ECE/TRANS/WP.29/2013/37 Üldise tehnilise normi nr 12 (kaherattaliste mootorsõidukite juhtimisseadmed, märgulambid ja näidikud) 1. muudatuse ettepanek || ECE/TRANS/WP.29/2013/34 ECE/TRANS/WP.29/2013/35 ECE/TRANS/WP.29/2012/AC.3/35 [1] EÜT L 346, 17.12.1997, lk 78. [2] EÜT L 35, 10.2.2000, lk 12. [3] EÜT L 346, 17.12.1997, lk 78. [4] EÜT L 35, 10.2.2000, lk 12. [5] ELT L 263, 9.10.2007, lk 1.